Diari Oficial de la Generalitat Valenciana


Sumari del DOGV 7994, del 07-03-2017 (2017/1720)

RESOLUCIÓ de 28 de febrer de 2017, del president de CulturArts Generalitat, per la qual s'estima el recurs de reposició interposat per Dacsa Produccions, SL, contra la Resolució de 27 de desembre de 2016, del president de CulturArts Generalitat, per a la concessió d'ajudes per a la producció audiovisual en les modalitats de llargmetratges de ficció i s'accepta la renúncia a l'ajuda concedida per a la producció audiovisual presentada per Francisco Moral Remón, corresponent al projecte de llargmetratge de ficció El somni s'ha acabat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7994

Data del DOGV
:   07-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1720


Data del document
:   28-02-2017

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 28 de febrer de 2017, del president de CulturArts Generalitat, per la qual s'estima el recurs de reposició interposat per Dacsa Produccions, SL, contra la Resolució de 27 de desembre de 2016, del president de CulturArts Generalitat, per a la concessió d'ajudes per a la producció audiovisual en les modalitats de llargmetratges de ficció i s'accepta la renúncia a l'ajuda concedida per a la producció audiovisual presentada per Francisco Moral Remón, corresponent al projecte de llargmetratge de ficció El somni s'ha acabat. [2017/1720]  
  
En data 23 de gener de 2017, Xavi Crespo Rico, en nom i representació de Dacsa Produccions, SL, amb NIF L56105882, va interposar recurs de reposició contra la Resolució de 27 de desembre de 2016, del president de CulturArts Generalitat, per a la concessió d'ajudes per a la producció audiovisual en les modalitats de llargmetratges de ficció (DOGV 7947, 30.12.2016).  
  
Antecedents de fet  
Primer. Mitjançant la resolució de 8 d'agost de 2016, es va convocar la concessió d'ajudes per a la producció audiovisual, d'acord amb el que preveu l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOCV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
  
Segon. De conformitat amb el que estableix l'apartat primer del resolc quart de la convocatòria, el termini de presentació de sol·licituds era de 35 dies naturals, a comptar des del següent al de la publicació de la convocatòria en el Diari Oficial de la Comunitat Valenciana, per la qual cosa va finalitzar el 15 de setembre de 2016, havent-se presentat per part de les persones i entitats interessades, trenta-quatre (34) sol·licituds corresponents a projectes de la modalitat de llargmetratges culturals, de les quals huit (8) com a llargmetratges culturals A, dèsset (17) com a llargmetratges culturals B i nou (9) com a llargmetratges culturals C. Igualment, s'han presentat onze (11) sol·licituds que corresponen a projectes de la modalitat de llargmetratges industrials.  
  
Entre les sol·licituds presentades, en data 15 de setembre de 2016, va tenir entrada en CulturArts Generalitat la corresponent al projecte de llargmetratge cultural B Comin- Home de Dacsa Produccions, SL, amb un pressupost de 666.010,00 euros, per al qual sol·licitava 300.000,00 euros d'ajuda a l'empara de la convocatòria esmentada.  
  
Tercer. Per acord del president de CulturArts Generalitat, de 18 d'octubre de 2016, va ser nomenada la comissió tècnica de valoració de les sol·licituds prevista en el resolc cinqué de la citada Resolució de 8 d'agost de 2016, corresponent a les modalitats de llargmetratges culturals, en les seues tres submodalitats i de llargmetratges industrials.  
  
Quart. Havent-se constituït la comissió en data 26 d'octubre de 2016, en les sessions de treball de l'1 i 7 de desembre de 2016, va procedir a valorar les sol·licituds d'acord amb els criteris aplicables establits en els apartats corresponents del resolc sisé, apartat 2, de la Resolució de 8 d'agost de 2016, i va emetre el corresponent informe i proposta.  
  
Cinqué. En vista de l'informe i proposta de la comissió tècnica de valoració, el director general de CulturArts Generalitat, en data 15 de desembre de 2016, va formular proposta de resolució a l'empara del que preveu el punt 7 de l'article 6 de l'esmentada Ordre 33/2016.  
  
Sisé. Mitjançant la Resolució de 27 de desembre de 2016, del president de CulturArts Generalitat, es van concedir ajudes per a la producció audiovisual en les modalitats de llargmetratges de ficció (DOGV 7947, 30.12.2016).  
  
En aquesta resolució, el projecte Comin- Home de Dacsa Produccions, SL (Expedient P-75/16), figura en el annex II, relació de suplents, en la submodalitat de llargmetratges culturals B, en primer lloc, amb un total de 91,12 punts.  
  
Seté. Mitjançant un escrit de 8 de gener de 2017, l'empresa, a través del seu representant, interposa recurs de reposició, dins del termini concedit a aquest efecte, en entendre, una vegada revisada la puntuació del seu projecte, que no s'ha comptabilitzat una de les ajudes prèvies que tenia el projecte, en concret la corresponent al guió, que suposa 3,5 punts que caldria sumar als 91,12 punts computats.  
  
Huité. En data 24 de gener de 2017, Francisco Moral Remón, amb NIF 81408577N, com a titular del projecte del llargmetratge de ficció cultural B El somni s'ha acabat (Expedient P-81/16), que figurava entre els beneficiaris en l'esmentada submodalitat en la Resolució de 27 de desembre de 2016, amb un total de 92,50 punts, va presentar un escrit en CulturArts Generalitat pel qual va comunicar la seua renúncia a l'ajuda concedida, per import de 300.000,00 euros. Aquesta renúncia es fonamenta en una sèrie de circumstàncies professionals i personals que impedeixen el desenvolupament d'aquesta activitat i això sense perjudici de presentar projectes a futures convocatòries d'ajudes de CulturArts Generalitat.  
La renúncia presentada s'ajusta al que preveu el resolc huité, punt 7, de la Resolució de 8 d'agost de 2016, que, entre les obligacions dels beneficiaris, estableix: «Si és el cas, comunicar per escrit la renúncia a l'ajuda concedida, quan no siga possible la realització de la finalitat per a la qual ha sigut concedida o el compliment de les condicions previstes en aquesta resolució i en l'article 14 de la Llei 38/2003, de 17 de novembre, general de subvencions».  
  
Fonaments de dret  
Primer. L'Ordre 33/2016, de 18 de juliol, de la Conselleria d'Educació, Investigació, Cultura i Esport (DOCV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat, que en el seu article 3, apartat 4.4.9.1, disposa que: «El projecte presentat es valorarà fins a un màxim de 100 punts, i es tindran en compte els següents apartats: [...] - L'obtenció d'una ajuda prèvia a escriptura de guió o a desenvolupament de projecte».  
  
Segon. La citada Resolució de 8 d'agost de 2016, del president de CulturArts Generalitat, per la qual es convoca la concessió d'ajudes per a la producció audiovisual (DOCV 7849, 11.08.2016).  
Aquesta resolució, en el resolc cinqué, punt 2.1, disposa que:  
«- Ajudes prèvies:  
a) En el cas dels llargmetratges culturals A i B que queden entre el 60 % dels millor valorats, a la valoració del guió se sumaran fins a un màxim de 7 punts: si el projecte té ajuda a escriptura de guió, obtindrà 3,5 punts, i si el projecte té ajuda a desenvolupament de projecte, obtindrà 3,5 punts».  
Revisada la documentació que figura en l'expedient P-75/16, corresponent al llargmetratge cultural B Comin- Home, i revisades igualment les puntuacions atorgades en els diferents criteris que preveu el resolc sisé, punt 2, en virtut dels mèrits acreditats, s'observa que aquest projecte compta amb les següents ajudes prèvies, tal com s'acredita en el dossier aportat:  
A) Ajuda prèvia a la creació de guions, concedida per la Resolució de 22 d'octubre de 2012, de la presidenta de l'Institut Valencià de l'Audiovisual i de la Cinematografia Ricardo Muñoz Suay, per la qual s'adjudiquen les ajudes per a la creació de guions de llargmetratges cinematogràfic (DOCV 6913, 29.11.2012).  
B) Ajuda prèvia al desenvolupament de projecte, concedida per la Resolució de 26 de novembre de 2014, de la presidenta de CulturArts Generalitat, per la qual es concedeixen ajudes per a la millora de la producció audiovisual en valencià i, en concret, per al desenvolupament i preparació de projectes de llargmetratges de ficció, animació i documentals per a l'any 2014 (DOCV 7413, 28.11.2014).  
No obstant això, a causa d'un error comés en el còmput dels mèrits per part de la comissió de valoració d'aquestes ajudes, solament es van computar 3,5 punts com a ajuda prèvia, corresponent a l'atorgada per al desenvolupament i preparació del projecte, però no així els 3,5 punts corresponents a l'ajuda a la creació del guió; per la qual cosa la puntuació total que hauria de reflectir la resolució de concessió de les ajudes és de (91,12 +3,5) 94,62 punts.  
  
Tercer. Sense perjudici de l'anterior, segons el punt 2 del resolc onze de la Resolució de 8 d'agost de 2016: «Les resultes que puguen produir-se per les renúncies produïdes i les minoracions que es determinen per l'aplicació del que s'ha indicat podran disposar-se de conformitat amb l'article 7.3 de l'Ordre 33/2016, de bases reguladores subvencions CulturArts, DOCV 7832, de 20 de juliol de 2016, i d'acord amb el que disposa aquesta convocatòria».  
Aquest article 7.3 de l'Ordre 33/2016, estableix que:  
«[...] si es renunciara a la subvenció per alguna de les persones beneficiàries, o es minoraren aquestes per qualsevol motiu, l'òrgan concedent acordarà, sense necessitat d'una nova convocatòria, la concessió de la subvenció a la persona o persones sol·licitants següents a aquell en ordre de la seua puntuació, sempre que amb la renúncia per part d'alguna de les persones beneficiàries s'haja alliberat crèdit suficient per a atendre almenys una de les sol·licituds denegades».  
  
Quart. El Decret 141/2014, de 5 de setembre, del Consell, publicat en el Diari Oficial de la Comunitat Valenciana número 7355, de 8 de setembre de 2014, pel qual es modifica el Reglament d'organització I Funcionament De CulturArts Generalitat, aprovat pel Decret 5/2013, de 4 de gener, que estableix en el seu article 2, punt 2, lletra l, entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat.  
Per la seua banda, l'article 4, punt 2, lletra j, disposa que correspon a la Presidència «convocar i resoldre la concessió d'incentius, ajudes i subvencions i aprovar les bases corresponents».  
La Resolució de 27 de desembre de 2016, del president de CulturArts Generaliat, per a la concessió d'ajudes per a la producció audiovisual en les modalitat de llargmetratges de ficció, preveu que:  
«De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé caldrà plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del president de CulturArts Generalitat, en qualitat d'òrgan competent per a concedir les ajudes en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant dels jutjats contenciosos administratius de València en el termini de dos mesos a comptar des de l'endemà de la seua publicació en el Diari Oficial de la Generalitat Valenciana».  
  
Per tot això, en virtut dels antecedents de fet i fonaments de dret esmentats i l'altra normativa aplicable i vista la proposta de resolució del director general de CulturArts Generalitat, resolc:  
  
Primer  
Estimar el recurs de reposició interposat per Xavi Crespo Rico, en nom i representació de Dacsa Produccions, SL, contra la Resolució de 27 de desembre de 2016, del president de CulturArts Generalitat, per a la concessió d'ajudes per a la producció audiovisual en la modalitat de llargmetratges de ficció, pel que fa a la puntuació del seu projecte, havent-se advertit error en aquesta, i en conseqüència, atorgar un total de 94,62 punts al llargmetratge cultural B Comin- Home (Expedient P-75/16).  
  
Segon  
Acceptar la renúncia presentada per Francisco Moral Remón, amb NIF 18328894Y, com a beneficiari d'una ajuda de 300.000,00 euros pel projecte del llargmetratge de ficció cultural B El somni s'ha acabat.  
  
  
Tercer  
Concedir una ajuda de 300.000,00 euros a Dacsa Produccions, SL, amb NIF R66328362, com a titular del projecte de llargmetratge de ficció cultural B Comin- Home, que figurava com a primer suplent en l'annex II de la Resolució de 27 de desembre i al que correspon una puntuació total de 94,62 punts.  
  
Aquest import es distribueix en les anualitats següents:  
  
2016 2017 2018  
59.579,79 183.851,31 984.260,23  
  
  
Dacsa Produccions, SL, haurà de comunicar per escrit a CulturArts Generalitat l'acceptació de l'ajuda en el termini dels deu dies naturals següents al de la publicació de la resolució de concessió en el Diari Oficial de la Generalitat Valenciana, segons el model d'acceptació que s'adjunta a la resolució de convocatòria com a annex III, així com presentar la justificació corresponent a 2016, d'acord amb el que preveu el resolc novè de la Resolució de 8 d'agost de 2016.  
Transcorregut aquest termini sense rebre l'acceptació i justificació, es declararà que l'interessat perd el dret a la subvenció concedida.  
  
El que s'ha dit anteriorment s'entén sense perjudici de l'obligació de complir la resta de les obligacions i normes de justificació previstes en els resolcs huité i nové de l'esmentada Resolució de 8 d'agost de 2016, del president de CulturArts Generalitat, per la qual es convoca la concessió d'ajudes per a la producció audiovisual.  
Contra la present resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de València, dins del termini de dos mesos comptadors des de l'endemà de la seua notificació, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998).  
  
València, 28 de febrer de 2017.- El president de CulturArts Generalitat: Vicent Marzà Ibáñez.